recursal/SuperWikiNEXT-32B huggingface dataset:
LG V20
**LG V20** je androidový smartfón, ktorý vyrába spoločnosť LG Electronics. Uvedený bol 6. septembra 2016 a je to nasledovník modelu LG V10 z roku 2015. Podobne ako V10, aj V20 má sekundárny displej pri hornej hrane zariadenia, ktorý sa používa na zobrazenie dodatočných správ a prvkov. Zariadenie obsahuje aj quad DAC pre zvuk.

Dizajn obsahuje prvky z LG G5, vrátane čiastočne kovového tela (vrch a spodok sú zo silikónu), konektor USB-C a zadný vypínač s integrovanou čítačkou odtlačkov prstov. Je dostupný v striebornej, titánovej a ružovej farbe. Má 5,7 palcový 1440p IPS LCD displej potiahnutý Gorilla Glass 4. Podobne ako V10, druhý dodatočný displej je na vrchu zariadenia vpravo od kamery. Obrazovka je väčšia a jasnejšia ako v modeli V10. Má 4 ESS Sabre ES9218 DAC prevodníky na rozšírenie zvukového výstupu a dodáva sa so slúchadlami Bang & Olufsen H3. Používa systém na čipe Qualcomm Snapdragon 820 so 4 GB RAM. Obsahuje 64 GB vnútorného úložiska rozšíriteľného microSD kartou.

Dodáva sa s Androidom 7.0 Nougat a softvérom LG UX 5+. Je to prvé androidové zariadenie, ktoré sa dodáva s Nougatom.

Zdroj
-----

*Tento článok je čiastočný alebo úplný preklad článku LG V20 na anglickej Wikipédii.*

| * z
* d
* u
Smartfóny a tablety LG Electronics (Optimus · Vu · G) |
| --- |
| Prvé | 
* 620
* 880
* Andro-1
* 1
* One
* Black
* Chat
* Chic
* Net
* Hub
* Sol
* Pro
* Thrill
* Nitro
* Phoenix
* Vortex
* Escape
* Apex
* Axis
* Genesis
* Esteem
* Motion
* 2
* S
* T
* M
* M+
* Me
* Zip
* Slider
* DoublePlay
* Marquee
* Thrive
* Connect
* Elite
* Splendor
* Zone
* Enact

 |  |
| L, F, K | 
* L2
* L3
* L5
* L7
* L9
* L1 II
* L2 II
* L3 II
* L4 II
* L5 II
* L7 II
* L9 II
* L20
* L30
* L35
* L40
* L45
* L50
* L60
* L65
* L70
* L80
* L90
* L Prime
* F3
* F3Q
* F5
* F6
* F7
* F60
* F70
* K3
* K4
* K5
* K7
* K8
* K9
* K10
* K11
* K20
* K30

 |
| Ostatné | 
* Spectrum
	+ II
* Lucid
	+ 2
	+ 3
* Fino
* Bello
* Bello II
* Spirit
* Joy
* AKA
* Magna
* Leon
* Ray
* Zero
* U
* Tribute
* Tribute 2
* Wine Smart
* Volt
* X screen
* X cam
* X mach
* X power
* X power2
* X style
* X max
* X5
* X Skin
* X venture
* Harmony

 |
| Hi-end | 
* Z
* Big
* Mach
* Viper
* Revolution
* True HD
* 3D
	+ Max
	+ Cube
* Prada
* LTE
	+ 2
* EX
* 2X
* 4X HD
* Q
* Q2
* G
	+ Pro
	+ 2
	+ Lite
* GK
* GJ
* G2
	+ mini
* GX
* G3
	+ A
	+ S
	+ Stylus
	+ Screen
* G4
	+ Beat
	+ G4c
	+ Stylus
* G5
	+ SE
* G6
* G7
* Q6
* Q7
* Q8
* Nexus 4
* Nexus 5
* Nexus 5X
* Intuition

 |
| Phablety | 
* Flex
* Flex 2
* V10
* V20
* V30
* V35
* G Vista
* G Vista 2
* G Stylo
* Stylo 2
* Stylus 2
* Stylus 2 Plus
* Stylus 3
* Stylo 3 Plus
* Vu
	+ II
	+ 3
* Pixel 2 XL

 |
| Tablety | 
* Pad
	+ LTE
* G Pad 7.0
* G Pad 8.0
* G Pad 8.3
* G Pad 10.1
* G Pad X 8.0
* G Pad X 8.3
* G Pad X 10.1
* G Pad X II 10.1
* G Pad F 7.0
* G Pad F 8.0
* G Pad II 8.0
* G Pad II 8.3
* G Pad II 10.1
* G Pad III 8.0
* G Pad III 10.1
* G Pad IV 8.0

 |
| Hodinky | 
* G Watch
* G Watch R
* Watch Urbane
	+ LTE
	+ 2nd Edition
* Watch Style
* Watch Sport

 |
**Alda** je obec v Hall County v štáte Nebraska v USA. Počet obyvateľov je 652 (v roku 2000). Rozloha osady je 0,9 km² (0,3 mi²). Má 237 domácností a 172 rodín. Hustota obyvateľstva v osade je 719,3 ob./km². Rasovo sú obyvatelia z 95,55 % belosi, 0,31 % černosi, 0,31 % pôvodní Američania (indiáni), 0,15 % Ázijčania, 2,91 % iné rasy a 0,77 % udáva dve a viac rás.

V 42,6 % domácností boli deti do 18 rokov, v 54% žili zosobášený manželia žijúci spolu, v 13,1% žili osamelé ženy. V 3,8 % domácností, žili osoby staršie 65 rokov.

Rozdelenie podľa veku:

* 31,7 % pod 18
* 10,4 % 18 - 24
* 31,6 % 25 - 44
* 19,6 % 45 - 64
* 6,6 % 65 a viac

Priemerný vek je 33 rokov. Na 100 žien pripadá 105,7 mužov. Na 100 žien starších 18 pripadá 99,6 mužov.

Priemerný zárobok na domácnosť bol 34 583 $ (ročne), na rodinu 39 219 $. Muži 24 375 $, ženy 19 722 $. Priemerný zárobok na osobu 18 259 $. 7,6 % rodín, a 8,6 % obyvateľov žilo pod hranicou minima, vrátane 11,5 % mladistvých a 1,9 % starších 65 rokov.

Pozri aj
--------

* Zoznam obcí v Nebraske
**Stephen Kern Robinson** (\* 26. október 1955, Sacramento,Kalifornia, USA) je americký vedec a astronaut. Vo vesmíre bol štyrikrát.

Životopis
---------

### Štúdium a zamestnanie

Absolvoval strednú školu *Campolindo High School* v meste Moraga (v Kalifornii), po jej ukončení v roku 1973 pokračoval v štúdiu na University of California Ukončil ho v roku 1978. Doktorát získal v roku 1991 na Stanford University

V rokoch 1978 až 1994 pracoval v agentúre NASA ako vedecký pracovník. Zostal slobodný.

V roku 1995 sa zapojil do výcviku budúcich kozmonautov v Houstone, o rok neskôr bol členom tamojšej jednotky kozmonautov NASA. 

### Lety do vesmíru

Na obežnú dráhu sa v raketopláne dostal štyrikrát s funkciou letový špecialista, pracoval na orbitálnej stanici ISS a strávil vo vesmíre 34 dní, 15 hodín a 44 minút. Trikrát vystúpil do voľného vesmíru (EVA), strávil v ňom 20 hodín a 5 minút. Bol 362. človekom vo vesmíre.

* STS-85 Discovery, (7. august 1997 – 19. august1997)
* STS-95 Discovery (29. október 1998 – 7. november 1998)
* STS-114 Discovery (26. júla 2005 – 9. augusta 2005)
* STS-130 Endeavour (8. februára 2010 – 21. februára 2010)

Iné projekty
------------

Commons
* Spolupracuj na Commons Commons ponúka multimediálne súbory na tému **Stephen Kern Robinson**

Externé odkazy
--------------

* Na webe Space
* Na webe MEK-Kosmo

Zdroj
-----

*Tento článok je čiastočný alebo úplný preklad článku Stephen Kern Robinson na českej Wikipédii.*
Súradnice: 34°07′25″S 35°39′04″V﻿ / ﻿34,12361°S 35,65111°V﻿ / 34.12361; 35.65111

Svetové dedičstvo UNESCOSvetové dedičstvo UNESCO
Byblos v roku 2003
**Byblos** (starogr. Βύβλος; akk. *Gublu*; arab. جبيل‎ *Džubajl*) je staroveké prístavné fenické mesto na východnom pobreží Stredozemného mora. Leží severne od Bejrútu na území dnešného štátu Libanon.

Dejiny
------

Chrám s obeliskami
Rímske stĺporadie
Najstaršie sídliskové vrstvy pochádzajú z 5. tisícročia pred Kr. v 3. tisícročí sa zmenil na významné prístavné mesto, ktoré ťažilo z obchodu s cédrovým drevom, ktoré sa vyvážalo do Egypta. Okolo roku 2800 pred Kr. boli okolo mesta vybudované mohutné hradby. Obchod s Egyptom spôsoboval v prechodných obdobiach určitú závislosť na Egypte, inak sa vytvorila v Byble oligarchická vláda predstaviteľov významných obchodných rodín. Byblos súperil o obchodné postavenie s mestom Ugarit (Ras Šamra), ktoré ležalo na severe dnešnej Sýrie. Okolo roku 1200 pred Kr. bolo mesto zničené, ale čoskoro bolo opäť obnovené. Od 9. storočia pred Kr. sa mesto dostalo pod vplyv asýrskych vládcov, kráľ Šepatbaal platil dane asýrskemu kráľovi Tiglat-pilesarovi III.

V 7. a 6. storočí pred Kr. sa mesto dostalo pod vplyv Babylonskej a Perzskej ríše, ale udržiavalo si postavenie významného obchodného mesta, ktoré sa spolu s ďalšími fenickými mestami podieľalo na kolonizácii severného pobrežia Afriky.

Alexander Veľký si mesto podmanil s ostatnými fenickými mestami, po jeho smrti sa Byblos dostal do záujmovej sféry ríše Seleukovcov. Po dobytí Sýrie sa Byblos stal súčasťou Rímskej ríše. Bolo prebudované podľa rímskeho vzoru, zachovali sa mnohé mozaiky, stĺporadia, divadlo, nymfeum, luxusné súkromné domy.

V stredoveku sa Byblos dostal pod arabskú nadvládu, v čase križiackych vojen sa pod názvom Gibelet (alebo Giblet) stal sídlom biskupa a významným sídlom križiakov, ktorí tu vybudovali mohutný hrad. V roku 1187 mesto dobyl Saladin, potom ho znovu dobyli križiaci a v roku 1266 Baibars. Od roku 1516 sa dostal Byblos pod osmanskú nadvládu.

Archeológia
-----------

Významnými stavebnými pamiatkami mesta je Chrám s obeliskami (asi 1900 – 1600 pred Kr.), v ktorom sa našli mnohé bronzové obetné sošky, mnohé vylúpené hrobky vládcov mesta (okolo 1800 pred Kr.), Ahiramova hrobka s jeho zdobeným sarkofágom, a rímske divadlo.

V roku 1985 bolo mesto zapísané na zoznam svetového dedičstva UNESCO.

Literatúra
----------

* Nina Jidejian: *Byblos a travers les ages.* Dar el-Machreq Éditeurs, Beyrouth, 1977. ISBN 2-7214-5835-3
* Michael Sommer: *Die Phönizier – Handelsherren zwischen Orient und Okzident.* Kröner, Stuttgart 2005. ISBN 3-520-45401-7
* Jean-Pierre Thiollet: *Je m'appelle Byblos*, H & D, Paris, 2005, ISBN 2-914266-04-9

Iné projekty
------------

Commons
* Spolupracuj na Commons Commons ponúka multimediálne súbory na tému **Byblos**

  


| * z
* d
* u
Libanonské pamiatky na zozname svetového dedičstva UNESCO |
| --- |
| 
* Andžar
* Baalbek
* Byblos
* Tyros
* Wádí Kádíšá (Sväté údolie) a Horš Arz al-Rabb

 | Libanon |
**Cyrill a Method** bol nábožensko-pedagogický týždenník, ktorý vychádzal v rokoch 1852 až 1856 v Banskej Bystrici.

Keď bolo obnovené roku 1852 vydávanie bývalého banskoštiavnického Cyrilla a Methoda dostal sa tento orgán pod kontrolu, alebo, ako sa to jemnejšie nazývalo "ochranu v. úradu biskupovho v Banskej Bystrici". Vtedy už nebol ani len tieňom svojej niekdajšej pokrokovosti a radikálnosti, aj keď týmto údajným ochrancom a mecénom sa stal banskobystrický biskup Štefan Moyzes. Časopis vychádzal spočiatku "v opravenej slovenčine", onedlho však prijal zase staroslovenčinu. Toto kolísanie v otázke slovenského jazyka bolo odrazom sporov a slabosti slovenského národného hnutia. Jeho vedenie sa tiež často menilo, čo mu nebolo na osoh. Spočiatku (od 4. čísla III. roč. - 28. I. 1854) bol jeho redaktorom Juraj Slota, od 5. I. 1856 pristúpil k nemu Michal Chrástek. Obaja museli zápasiť s nedostatkom dopisovateľov a odberateľov časopisu.

Roku 1857 dochádza k zlúčeniu banskobystrického Cyrilla a Methoda s peštianskými Katolíckymi novinami. Od tých čias vychádzal v Pešti zásluhou Andreja Radlinského Cyrill a Method s podtitulom Katolícke noviny pre cirkev, dom a školu v hattalovskej „opravenej" slovenčine.
Súradnice: 3°15′00″J 36°45′00″V﻿ / ﻿3,25000°J 36,75000°V﻿ / -3.25000; 36.75000

**Meru** (niekedy nazývaná aj **Ol Doinyo Orok** - *čierny vrch*) je v súčasnosti neaktívna sopka, nachádzajúca sa asi 70 km západne od Kilimandžára v Tanzánii. Sopka je súčasťou národného parku Arusha National Park. S výškou 4 565 m je to zároveň štvrtá najvyššia hora Afriky. Vrchol stratovulkánu je tvorený 5 km širokou kalderou, ktorá sa vytvorila približne pred 7 800 rokmi pri kolapse vrcholu sopky. Kamenné lavíny a laháry uvoľnené pri tomto procese dosiahli až západné svahy masívu Kilimandžára. Začiatkom 20. storočia boli zaznamenané menšie erupcie z parazitických kráterov na oboch svahoch sopky.

Podobná katastrofická erupcia, pri ktorej došlo k deštrukcii vrcholu a stien vulkánu, sa odohrala v nedávnej minulosti v Spojených štátoch - erupcia sopky Saint Helens z 18. mája 1980.

Iné projekty
------------

Commons
* Spolupracuj na Commons Commons ponúka multimediálne súbory na tému **sopka Meru**.

Externé odkazy
--------------

* www.volcano.si.edu - stratovulkán Meru na Global Volcanism Program (po anglicky)
**Albín Vrteľ** (\* 6. júl 1917, Čadca – † 22. október 2000, Bratislava) bol významný slovenský hudobník a pedagóg.

Životopis
---------

V roku 1945 vyštudoval Vysokú školu hudobnú vo Viedni. Po štúdiu sa stal koncertným majstrom orchestra Slovenského národného divadla. Po roku 1948 pôsobil ako profesor husľovej hry Štátneho konzervatória na Vysokej škole múzických umení a v roku 1965 sa stal vedúcim sláčikového odboru na Konzervatóriu v Bratislave. 

U Albína Vrteľa vyštudovali viacerí významní huslisti, ako napríklad Ján Berky-Mrenica. Takisto stál aj pri zrode slávneho sláčikového Moyzesovho kvarteta. Stal sa uznávaným odborníkom v európskom kontexte. Pozývali ho ako člena porôt do medzinárodných súťaží, ako lektor prednášal v Amsterdame, Croningene (1971), Glasgowe (1971), Helsinkách (1980), Benátkach, v Colmirano (1992) viedol kurz husľovej perfekcie. Pre husľových pedagógov prednášal aj na Slovensku. V roku 1991 viedol v Žiline interpretačný seminár.

Albín Vrteľ vydal viacero publikácií s hudobnou tematikou (Slovenská husľová tvorba, Pamätnica konzervatória, Zlaté husličky, Tance starých majstrov...). Svoje životné osudy, ťažké detstvo na Kysuciach a umelecký vývin zobrazil v knihe *Husle s dračou hlavou*. V roku 2001 bol ocenený cenou „Osobnosť Kysúc" za rok 2000 in memoriam.

Referencie
----------

1. ↑  URSÍNYOVÁ, Terézia. *Zlaté hlasy slovenské opery: Jela Krčméry-Vrteľová* [online]. operaplus.cz, 2014-01-12, [cit. 2020-07-06]. Dostupné online. (po česky)
2. ↑  SITA. *Zomrel husľový virtuóz Ján Berky-Mrenica starší* [online]. Bratislava: Petit Press, 2008-10-12, [cit. 2020-07-06]. Dostupné online.
3. ↑   *Nositelia ocenenia Osobnosť Kysúc - Kysucká kultúrna nadácia* [online]. kysuckanadacia.weebly.com, [cit. 2020-07-06]. Dostupné online.

Autoritné údaje: * GND: 120169711
* ISNI: 0000 0000 5598 7245
* NK ČR: mzk2013781127
* SNK: 174742
* VIAF: 79433207
Nástupište s vlakmi smerujúcimi na juh. Pôvodne bola druhá trať na pravej strane a v strede bol nástupný ostrovček. 
**Angel** je jednou zo staníc londýnskeho metra nachádzajúca sa na The Angel v londýnskej mestskej časti Islington v obvode Camden. Stanicu obsluhuje jedna linka, a to Northern Line. Nachádza sa v tarifnej zóne 1 (*Travelcard Zone 1*).

História
--------

Stanicu Angel otvorila v roku 1901 spoločnosť City & South London Railway ako severný terminus novej trate z Moorgate. Pôvodne bola postavená, spolu s ďalšími stanicami na trase, ako stanica so stredovým nástupným ostrovčekom a prístupom na nástupište pomocou výťahov. Toto usporiadanie sa ešte zachovalo na staniciach Clapham North a Clapham Common. Podobne ako inde, aj na stanici Angel boli používané výťahy spoločnosti Otis, avšak približne polovičnej veľkosti. Stanica trpela preťažením a preľudňovaním, čo spolu s nástupným ostrovčekom, predstavovalo výrazné bezpečnostné riziko. V roku 1992 bola stanica uzavretá a kompletne prestavaná.

Nový tunel bol vyrazený a bolo doňho umiestnené nové nástupište pre vlaky smerujúce na sever. Nástupište s vlakmi smerujúcimi na juh bolo prestavané, pričom skoro celý pôvodný tunel bol premenený na nové nástupište. Výťahy pôvodne ústili do staničnej budovy na rohu Torrens Street a City Road, táto budova bola však zatvorená a nový vetibul bol otvorený na rohu Islington High Street. Kvôli vzdialenosti nástupišť a ich hĺbke boli vybudované na stanici nové eskalátory, ktoré patria medzi jedny z najdlhších v západnej Európe.

Zaujímavosti
------------

* Angel je jednou z najobľúbenejších staníc, čo do výroby suvenírov s motívmi londýnskeho metra.
* Na stanici sa nachádza najdlhší eskalátor v celom londýnskom metre - je dlhý 60 m s prevýšením 27,4 metra.
* Medzi stanicami Angel a Old Street sa nachádza uzavretá stanica s názvom City Road.
* Stanica metra sa spomína v románe Salmana Rushdieho *Satanské verše*.

Linky
-----

Na Northern Line (vetva Bank) sa stanica nachádza medzi stanicami King's Cross St. Pancras a Old Street.

Miesta záujmu
-------------

V bezprostrednom okolí stanice sa nachádzajú:

* Upper Street
* Divadlo Sadler's Wells

Iné projekty
------------

Commons
* Spolupracuj na Commons Commons ponúka multimediálne súbory na tému **Angel (stanica metra)**

Externé odkazy
--------------

* London's Transport Museum Photographic Archive
	+ Pôvodná staničná budova
	+ Nová fasáda staničnej budovy, rok 1924
	+ Pôvodné usporiadanie nástupišťa, so stredovým nástupným ostrovčekom, rok 1988
**Gevherhan Sultan** (\* 1608 – † 1660) bola osmanská princezná. Bola dcérou sultána Ahmeda I. a jeho obľúbenej konkubíny Kösem Sultán. Bola neter sultána Mustafu I. a sestrou sultánov Osmana II. Murada IV. a Ibrahima.

Život
-----

Gevherhan Sultan je jedna zo štyroch dcér, ktoré sultán Ahmed splodil s Kösem. Gevherhan sa počas svojho života vydala šesťkrát a traja jej manželia boli veľkovezírmi. Boli ti Öküz Mehmed Pasa, Topal Recep Pasa a Siyavus Pasa, čím Gevherhan drží rekord v počte manželov veľkovezírov zo všetkých osmanských princezien.

V roku 1619 sa vydala prvýkrát, a to za Öküze Mehmeda Pašu, no krátko nato ovdovela. V roku 1624 sa vydala za Topal Recepa Pašu a znova ovdovela, následne si mala vziať Siyavuse Pašu, ale ten zomrel skôr, než mohlo ku svadbe dôjsť. Gevherhan mala jedného syna, ktorého splodila so svojím prvým manželom a jednu dcéru s manželom druhým.

Zdroj
-----

*Tento článok je čiastočný alebo úplný preklad článku Gevherhan Sultan (dcera Ahmeda I.) na českej Wikipédii.*
Antonov An-124-100 spoločnosti Aviakompanija Volga-Dnepr počas vykladania nákladu na Kennedyho vesmírnom stredisku
**Volga-Dnepr** (ruskou azbukou: *Волга-Днепр*) je ruská skupina leteckých spoločností, ktorá sa špecializuje na prepravu nákladu. Jej prvá spoločnosť (dnešná spoločnosť **Aviakompanija Volga-Dnepr**, angl. Volga-Dnepr Airlines) bola založená v roku 1990 a sídli v Ulianovsku; správcovská spoločnosť skupiny sídli v Moskve. Hlavným letiskom spoločnosti Aviakompanija Volga-Dnepr je letisko Ulianovsk-Vostočnij a okrem toho ešte využíva aj letisko Jemelianovo neďaleko Krasnojarsku.

Flotila
-------

Flotila spoločnosti Aviakompanija Volga-Dnepr (stav z augusta 2009):

| Lietadlo | V prevádzke | Objednávky | Poznámky |
| --- | --- | --- | --- |
| Antonov An-124-100 | 9 | 40 |  |
| Antonov An-124-100M | 1 | 0 |  |
| Iliušin Il-76TD | 1 | 0 |  |
| Iliušin Il-76TD-90VD | 3 | 7 |  |
| Iliušin Il-96-400T | 0 | 4 |  |
| Jakovlev Jak-40 | 2 | 0 |  |
| Jakovlev Jak-40K | 1 | 0 |  |
| Spolu | **17** | **51** |  |

* Antonov An-124-100Antonov An-124-100
* Antonov An-124-100MAntonov An-124-100M
* Iliušin Il-76TD-90VDIliušin Il-76TD-90VD
* Jakovlev Jak-40Jakovlev Jak-40

Iné projekty
------------


|  |  |
| --- | --- |
| Portal | Portál letectvoRuský portál |

Commons
* Spolupracuj na Commons Commons ponúka multimediálne súbory na tému **Volga-Dnepr**
**Lažtek** je potok na strednom Liptove, v centrálnej časti okresu Liptovský Mikuláš. Je to pravostranný prítok Iľanovianky, meria 5,5 km a je tokom IV. rádu.

Prameň
------

Pramení na severnom okraji Nízkych Tatier, v geomorfologickom podcelku Ďumbierske Tatry, na severovýchodnom svahu Poludnice (1 548,7 m n. m.) v nadmorskej výške približne 945 m n. m.

Opis toku
---------

Od prameňa tečie najprv severovýchodným smerom, následne sa oblúkom stáča na severozápad a zľava priberá prítok zo severovýchodného svahu Bodovej (1 346,4 m n. m.). Ďalej sa stáča smerom na sever, vstupuje do Liptovskej kotliny, do geomorfologickej časti Ľubeľská pahorkatina a zľava priberá Brostovú. Potom tečie na krátkom úseku severoseverovýchodným smerom, preteká intravilánom obce Závažná Poruba, od stredu obce znovu pokračuje na sever. Na severnom okraji obce priberá pravostranný prítok prameniaci východne od obce, stáča sa a výraznejšie rozšíreným korytom pokračuje severozápadným smerom súbežne s diaľnicou D1 na pravom brehu. Na území mesta Liptovský Mikuláš, severoseverovýchodne od mestskej časti Iľanovo, sa v nadmorskej výške cca 588 m n. m. vlieva do Iľanovianky.

  


| * z
* d
* u
Vodné toky v povodí Váhu (od sútoku Bieleho a Čierneho Váhu po vtok do Liptovskej Mary) |
| --- |
| 
* **Belá**
* **Biely Váh**
* **Boca**
* Brostová
* Brôdok
* **Čierny Váh**
* **Demänovka**
* Hlboký potok
* **Hybica**
* Iľanovianka
* Jamníček
* Lažtek
* Nicovianka
* Okoličnianka
* Ploštínka
* Porúbsky potok
* **Smrečianka**
* Stošianka
* **Štiavnica**
* **Trnovec**
* Žadovica

 |
Súradnice: 9°1′50.88″S 38°45′59.62″V﻿ / ﻿9,0308000°S 38,7665611°V﻿ / 9.0308000; 38.7665611

Katedrála Najsvätejšej Trojice v Addis Abeba
Katedrála Najsvätejšej Trojice v Addis Abeba
**Katedrála Najsvätejšej Trojice** v metropole Etiópie Addis Abeba je katedrálnym chrámom Etiópskej ortodoxnej cirkvi. Nachádza sa neďaleko vládnej štvrte a budovy etiópskeho parlamentu.

Dejiny
------

Prvý drevený chrám na tomto mieste postavil ešte cisár Menelik II. Základný kameň terajšej katedrály bol položený v roku 1928. Stavba katedrály trvala až do roku 1942 a bola prerušená talianskou okupáciou v rokoch 1936 až 1941. Katedrála sa stala svedkom významných udalostí etiópskych dejín v 20. storočí. Odohrávajú sa tu intronizácie vysokých cirkevných predstaviteľov, ich pohreby a sú tu uložené aj pozostatky poslednej cisárskej rodiny.

Architektúra
------------

Exteriér stavby pripomína typickú európsku sakrálnu architektúru (portály, stĺpy, sochy apoštolov vo výklenkoch). Interiér chrámu je vyzdobený v tradičnom etiópskom ortodoxnom štýle (oltáre, ikony, vitráže). Chrám je tak akousi syntézou európskej a tradičnej etiópskej architektúry.

Iné projekty
------------

Commons
* Spolupracuj na Commons Commons ponúka multimediálne súbory na tému **Katedrála Najsvätejšej Trojice (Addis Abeba)**

Externé odkazy
--------------

* Holy Trinity Cathedral at www.sacred-destinations.com
**Katedra germanistiky, nederlandistiky a škandinavistiky FiF UK v Bratislave** bola založená v dvadsiatych rokoch 20. storočia a je tak najstaršia katedra na Slovensku vo všetkých troch odboroch. Štúdium na katedre sa realizuje vo viacerých smeroch. Je možné vybrať si učiteľstvo akademických predmetov rovnako ako aj prekladateľstvo a tlmočníctvo. Tie sú vyučované na bakalárskom, magisterskom ale aj doktorandskom stupni. Študenti majú možnosť využiť rôzne štipendiá pre zahraničné pobyty, ktoré prispievajú k zlepšeniu jazykovej úrovne. Ide o letné jazykové kurzy ale aj o niekoľko semestrov na zahraničných partnerských univerzitách sprostredkované štipendijnými programami (Erasmus, Ceepus). 

Pri výbere učiteľského odboru sa štúdium zameriava na gramatickú rovinu jazyka a základné poznatky z kultúry a histórie krajín, v ktorých je daný jazyk úradný. Základ štúdia neskôr tvoria didakticko-pedagogické predmety.

V odbore prekladateľstvo a tlmočníctvo sa vyučujú poznatky z teórie prekladu, no súčasťou sú aj praktické predmety, ako napr. konzekutívne alebo simultánne tlmočenie. Dôležitou súčasťou štúdia je získanie poznatkov z rôznych tematických okruhov. Dôraz sa kladie na rozšírenie slovnej zásoby a osvojenie si gramatických javov jazyka.

Germanistika
------------

Germanistika ponúka predmety, ktoré sa zaoberajú krajinovedou, nemeckým etnikom, históriou ale aj literatúrou. Poskytuje priestor na zdokonalenie v písanom aj ústnom prejave. Tie sú aplikované v komunikácií a pri tvorbe textov rôznych žánrov. Dôležitou súčasťou štúdia sú aj teoretické predmety ako jazykoveda a translatológia, ktoré tvoria základ pre prax.

Nederlandistika
---------------

Nederlandistika ponúka svojim študentom základy krajinovedy holandsky hovoriacich krajín. Je zameraná na štúdium holandského jazyka a kultúry v odbore prekladateľstvo a tlmočníctvo v kombinácií s anglickým alebo nemeckým jazykom. Od roku 2008 je otvorený nový študijný odbor Holandčina v stredoeurópskom kontexte, ktorý je projektom na vytvorenie spoločného študijného programu zameraným na mobilitu študentov a medzinárodne platný diplom v siedmich stredoeurópskych krajinách v Rakúsku (Viedeň), Česku (Brno, Olomouc), Poľsku (Wroclaw), Maďarsku (Budapešť, Debrecín) a na Slovensku (Bratislava).

Škandinavistika
---------------

Škandinavistika funguje v rámci odboru prekladateľstvo a tlmočníctvo v kombinácií švédsky jazyk a kultúra s nemeckým alebo anglickým jazykom a kultúrou. Študenti získavajú poznatky zo švédčiny a neskôr majú na výber aj ďalší severský jazyk - nórčinu. Pri výučbe jazyka sa kladie dôraz na rozpoznávanie rozdielov medzi slovenčinou a švédskym jazykom a ich aplikáciou v praxi.
**Nancy Meyersová** (\* 8. december 1949, Philadelphia, Pensylvánia, USA) je americká filmová scenáristka, režisérka a producentka.

Pôvodným povolaním je scenáristka, režijnej práci sa venuje skôr príležitostne, pokiaľ režíruje, potom takmer výhradne len filmy natáčané podľa svojich vlastných scenárov a obvykle aj vo svojej vlastnej produkcii. Medzi jej najúspešnejšie filmy patrí *Pasca na rodičov* z roku 1998 a *Po čom ženy túžia* z roku 2000, ktorý sa stal jedným z komerčne najúspešnejších snímkov režírovaných ženou všetkých čias. Zaujal aj film *Prázdniny* z roku 2006, za film *Nejako sa to komplikuje* získala Zlatý glóbus za najlepší scenár.

Filmografia, výber
------------------

### Réžia

* 1998 *Pasca na rodičov*
* 2000 *Po čom ženy túžia*
* 2003 *Lepšie neskoro ako nikdy*
* 2006 *Prázdniny*
* 2009 *Nejako sa to komplikuje* (Zlatý glóbus za najlepší scenár)

Zdroj
-----

* *Tento článok je čiastočný alebo úplný preklad článku Nancy Meyers na českej Wikipédii.*

Externé odkazy
--------------

* 
* 
* 

Autoritné údaje: * BnF: 141078552
* GND: 139339396
* ISNI: 0000 0001 1065 7813
* LCCN: n95111316
* NK ČR: jx20050419037
* VIAF: 61749426
* WorldCat: lccn-n95111316
**Katedra východoázijských štúdií Filozofickej fakulty Univerzity Komenského v Bratislave** je pracovisko Filozofickej fakulty UK v Bratislave. Katedra na univerzite vznikla v roku 1994, kedy sa volala *Katedra jazykov a kultúr krajín východnej Ázie*. K premenovaniu katedry na súčasný názov došlo v roku 2008.

Oddelenia
---------

### Japonologické oddelenie

Japonský jazyk sa na Filozofickej fakulte UK vyučuje od roku 1987. Oddelenie vzniklo spolu s katedrou v roku 1994.

### Sinologické oddelenie

Odbor existuje od konca 80. rokov minulého storočia. Sinológia bola prvýkrát otvorená v roku 1988 a na výuke sa podieľali vtedajší pracovníci *SAV*. Kurzy viedli PhDr. Marián Gálik, DrSc. (literatúra) a PhDr. Anna Doležalová, CSc. a Mgr. Marina Čarnogurská, CSc. Okrem slovenských odborníkov pôsobili na FiF UK aj odborníci z Česka, kde má sinológia dlhšiu tradíciu (v Prahe od roku 1945).

Pedagógovia
-----------

* Vedúci katedry: doc. Mgr. Martin Slobodník, PhD.
* Profesori:
	+ prof. Mgr. Jana Benická, PhD.
	+ prof. Dr. Raoul David Findeisen
	+ Dr. Kim Myungshin (hosťujúci profesor)
**Marián Filadelfi** (\* 1. máj 1947, Zlaté Moravce – † 2. január 2006, Bratislava) bol slovenský herec a rekvizitár.

Vyrastal v Bratislave a v roku 1965 zmaturoval na Strednej všeobecno-vzdelávacej škole. Následne absolvoval deväť semestrov na Lekárskej fakulte Univerzity Komenského v Bratislave (1965-1968). V roku 1968 sa zamestnal ako rekvizitár vo filmových ateliéroch na bratislavskej Kolibe. Asistoval vo viacerých filmových projektoch. Ako herec debutoval vo filme v roku 1968. Filadelfi neskôr odišiel z filmových ateliérov na Kolibe a v roku 1973 začal pracovať v Ústave experimentálnej chirurgie ako chovateľ laboratórnych zvierat. Neskôr bol sanitárom v Hygienickej stanici mesta Bratislavy, ošetrovateľom na gynekologickom oddelení, správcom zubnej kliniky. V rokoch 1992 až 1994 sa opäť vrátil k filmu a nastúpil ako manipulant archívnych filmov do Slovenského filmového ústavu. Po dlhej prestávke si ho opäť všimli aj filmári. 

S režisérmi Markom Škopom a Jurajom Johanidesom spolupracoval na dokumentárnom filme o Elovi Havettovi *Slávnosť osamelej palmy* (2005). Na jeho premiére, v júni 2005, mu odovzdali Cenu Ela Havettu.

Filmografia
-----------

* 1968: Niet inej cesty
* 1968: **Traja svedkovia**
* 1969: Slávnosť v botanickej záhrade
* 1972: Ľalie poľné (Pehavý)
* 1990: **V rannej hmle**
* 1992: **Lepšie byť bohatý a zdravý ako chudobný a chorý**
* 2003: **Zostane to medzi nami**
* 2003: **Želary**

Autoritné údaje: * SNK: 157185
* VIAF: 1089156565744323500008
**Nancy Jan Davisová** (rodená Smotherman, \* 1. november 1953, Cocoa Beach, Florida, USA) je americká astronautka. Vo vesmíre bola trikrát.

Životopis
---------

### Štúdium a zamestnanie

V roku 1971 skončila strednú školu *Huntsville High School* v meste Huntsville v štáte Alabama a potom študovala na Georgia Institute of Technology. Po skončení štúdia v roku 1975 pokračovala na Auburn University, tu doštudovala v roku 1977 a potom v štúdiách pokračovala na University of Alabama v Huntsville.

V rokoch 1977 až 1979 pracovala v ropnom priemysle a od roku 1979 v NASA (Huntsville, potom Houston).

Vydala sa za astronauta Marka Lee. Leteli spoločne v raketopláne v lete STS-47.

### Lety do vesmíru

Na obežnú dráhu sa dostala trikrát ako letová špecialistka a strávila vo vesmíre 28 dní, 2 hodiny a 7 minút. Bola 280. človek vo vesmíre, 19. žena. 

* STS-47 Endeavour (12. september 1992 – 20. september 1992)
* STS-60 Discovery (3. február 1994 – 11. február 1994)
* STS-85 Discovery, (7. august 1997 – 19. august1997)

Iné projekty
------------

Commons
* Spolupracuj na Commons Commons ponúka multimediálne súbory na tému **Nancy Jan Davisová**

Externé odkazy
--------------

* Davisová na webe Space
* Na webe Kosmo.cz

Zdroj
-----

*Tento článok je čiastočný alebo úplný preklad článku Nancy Jan Davisová na českej Wikipédii.*

Autoritné údaje: * LCCN: n99024240
* VIAF: 14100163
* WorldCat: lccn-n99024240
**Byssa** (starogr. *Βύσσα* – *Byssa*) je v gréckej mytológii dcéra Euméla z ostrova Kós.

Sestry Byssa a Meropis a ich brat Agrón žili na ostrove Kós. Ostrov bol každoročne obdarený bohatou úrodou, lebo usilovne pracovali a uctievali svoju bohyňu. To sa však malo onedlho zmeniť, lebo spyšneli, začali sa vyhýbať spoločnosti a nechodili do susedných miest a to ani počas sviatkov, keď mali iným bohom priniesť obetné dary. Navyše sa o bohoch vyjadrovali rúhavo a to zvlášť ich brat Agrón, ktorý tvrdil, že nemá rád bohyňu Aténu so svetlými očami pripomínajúce oči sovy, pretože jeho sestry na rozdiel od nej majú pekné čierne oči (sova bola posvätným vtákom bohyne Atény). Počas sviatku na počesť bohyne Artemis, povedal, že nenávidí bohyňu, ktorá sa potuluje po nociach. Artemida bola totiž často stotožňovaná s Hekatou, strážkyňou rázcestí, a to najmä v noci. Keď ho pozývali, aby priniesol obetné dary na počesť boha Herma, povedal, že neuctieva boha zlodeja (Hermes bol aj patrónom zlodejov).

Bohovia unavení z neustálych urážok sa nakoniec rozhodli potrestať jeho rodinu. Jedného dňa sa Aténa, Artemis a Hermes zjavili pri dverách ich domu, Byssu premenili na čajku (alebo iného morského vtáka) a jej súrodencov čakal podobný osud.

Referencie a bibliografia
-------------------------

1. 1 2 3 4  Antoninus Liberalis, *Metamorphoses*, 15.
2. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 311.
3. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 320.
4. ↑   *Atlas mytológie*. Bratislava : Ikar, 2001. ISBN 80-551-0152-3. S. 87.
**R. Kelly**, vlastným menom **Robert Sylvester Kelly** (\* 8. január 1967, Chicago, Illinois, USA), je americký rapper a R&B spevák, textár a hudobný producent.

R. Kelly počas svojej kariéry spolupracoval s mnohými hudobníkmi ako Aaliyah, Michael Jackson, Akon, Chris Brown, Quincy Jones, Jay-Z či Whitney Houston a získal dvadsaťštyri nominácií na cenu Grammy. Takisto produkoval množstvo hitov pre umelcov ako P. Diddy, Céline Dion alebo Britney Spears.
V roku 2002 sa na verejnosti objavilo video, ktoré malo zachytávať Kellyho pri sexe s mladistvým dievčaťom, pričom mal naň aj močiť. Video bolo neznámou osobou zaslané do Chicago Sun Times, ktorý príbeh zverejnil.
8. februára 2002 bol Kelly obvinený z držania detskej pornografie. V júni 2008 bol súdom v Chicagu oslobodený. Jeho problémy vo vzťahoch k mladistvým dievčatám sú zobrazené v dokumente Surviving R. Kelly, ktorý odvysielala televízia Lifetime v januári 2018.

Diskografia
-----------

### Štúdiové albumy

* 1992: *Born into the 90's*
* 1993: *12 Play*
* 1995: *R. Kelly*
* 1998: *R.*
* 2000: *TP-2.com*
* 2002: *The Best of Both Worlds*
* 2003: *Chocolate Factory*
* 2004: *Happy People/U Saved Me*
* 2004: *Unfinished Business*
* 2005: *TP3.Reloaded*
* 2007: *Double Up*
* 2009: *Untitled*
* 2010: *Love Letter*
* 2012: *Write Me Back*
* 2013: *Black Panties*

Referencie
----------

1. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **R. Kelly**

Externé odkazy
--------------

* Oficiálna stránka
* R. Kelly v Internet Movie Database (po anglicky)

Autoritné údaje: * BnF: 13966288m
* GND: 134886364
* ISNI: 0000 0001 2029 9829
* LCCN: n92075293
* NK ČR: xx0106297
* VIAF: 86493468
* WorldCat: lccn-n92075293
***Beavis and Butt-Head*** je americký animovaný televízny seriál vytvorený Mikom Judgom, ktorého predchodcom bola krátka animácia *Frog Baseball*. Premiérové ​​epizódy sa vysielali od 8. marca 1993 do 28. novembra 1997. Vysielanie nasledujúcej ôsmej série bolo naplánované na 27. októbra 2011.

Každá epizóda série sa skladá z niekoľkých animácií, v ktorých hlavnú úlohu hrajú dvaja dospievajúci pubertiaci, Beavis a Butt-Head, žijúci vo fiktívnom meste Highland v štáte Texas. Väčšinu času trávia sedením pred televízorom a jedením nachos. Trávia veľa času sledovaním a komentovaním hudobných videí vytvorených nie pre potreby seriálu, ale propagujú aj skutočných umelcov.

V roku 1996 bol nakrútený celovečerný film *Beavis a Butt-Head dobýjajú Ameriku*.

Bola vytvorená aj hra *Beavis and Butt-Head in Virtual Stupidity*.

Televízne stanice
-----------------

* MTV
* MTV Classic
* VH1

Pozri aj
--------

* Beavis a Butt-Head dobýjajú Ameriku

Externé odkazy
--------------

* *Beavis and Butt-Head* v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Beavis i Butt-head na poľskej Wikipédii.*
Nandu pampový
Vajce
**Nandu pampový** (*Rhea americana*) je nelietavý vták vážiaci viac ako 20 kg. Dožíva sa 15 a viac rokov. V mladosti vodí mláďatá samec. Samica sa k nim neskôr pridá.

Výskyt
------

Nandu pampový žije v stepiach a savanách Argentíny, severovýchodnej Brazílie a východnej Bolívie.

Vzhľad
------

Samica je svetlejšia než samec, ktorý má čierny krk. Krídla im pomáhajú pri rýchlom behu. Mláďatá sa od rodičov líšia pruhovaním.

Potrava
-------

Dospelí sa živia semenami, listami a plodmi. Občas sa živia aj hmyzom a menšími stavovcami. Mláďatá sa živia hlavne hmyzom.

Rozmnožovanie
-------------

V dobe tokania vábia samce k svojím hniezdam samičky. Hniezdo je plytké miesto v zemi. Do neho znáša niekoľko samičiek viac než desať vajíčok. Na vajíčkach sedí výhradne samec vyše 40 dní. Mláďatá už po prvom roku dosahujú veľkosti dospelého jedinca. V nasledujúcom roku dosahujú aj pohlavnú dospelosť.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Nandu pampový**
* Spolupracuj na Wikidruhoch Wikidruhy ponúkajú informácie na tému **Nandu pampový**

Zdroj
-----

*Tento článok je čiastočný alebo úplný preklad článku Nandu pampový na českej Wikipédii (číslo revízie nebolo určené).*
**Anestézia** alebo staršie **anestéza** je stav celkovej alebo miestnej necitlivosti na podnety, napríklad bolesť, dotyk, teplo, chlad, spôsobený aplikáciou liekov alebo fyzikálne (napr. chladom), s cieľom umožniť bezbolestné vykonanie chirurgického alebo iného bolestivého výkonu. [chýba zdroj]

Delenie
-------

Anestézia v medicíne sa rozdeľuje na dve skupiny, anestéziu celkovú a regionálnu (resp. lokálnu).

Etymológia
----------

Slovo je v slovenčine doložené od 20. storočia. Pochádza z latinského slova anaesthesia, ktoré pochádza z gréckeho slova ἀναισθησία - anaisthésia (význam: bezcitnosť, necitlivosť), ktoré pochádza z gréckeho prídavného mena ἀναίσθητος - anaisthétos (význam: bezcitný, necitlivý).

Pozri aj
--------

* Celková anestézia
* Regionálna anestézia

Iné projekty
------------

Wikislovník
* Spolupracuj na Wikislovníku Wikislovník ponúka heslo ****Anestézia****

Zdroje
------

1. ↑  anestézia. In: Slovník slovenského jazyka (Peciar)
2. ↑  anestézia. In: KRÁLIK, Ľubor. *Stručný etymologický slovník slovenčiny*. 1. vyd. Bratislava : Veda, 2015. 704 s. ISBN 978-80-224-1493-7. S. 45.
3. ↑
**Anestéziologicko-resuscitačné oddelenie** je spolu s Jednotkou intenzívnej starostlivosti (JIS) špecializovanou súčasťou zdravotníckych zariadení (nemocníc) charakterizované možnosťou intenzívnej starostlivosti najmä vďaka vyššiemu pomeru medzi počtom členov personálu a počtom ošetrovaných pacientov, špecializovanej odbornej príprave a špecifickým skúsenostiam personálu, kontinuálnemu monitoringu stavu pacienta, technologickému (prístrojovému) vybaveniu, organizácii práce a priestorovému usporiadaniu. V praxi má na ARO/JIS jedna sestra v starostlivosti jedného alebo dvoch pacientov, jeden lekár má v starostlivosti zvyčajne najviac štyroch pacientov. Na anestéziologicko-resuscitačných oddeleniach (ARO) sú na Slovensku hospitalizovaní pacienti s polytraumou, s potrebou opakovaných operácií, v ťažkom šoku, so sepsou a s potrebou dlhodobej umelej pľúcnej ventilácie. Starostlivosť poskytovanú na ARO a JIS možno vo všeobecnosti vnímať ako podobnú, na ARO sú pacienti hospitalizovaní najmä v bezprostrednom pooperačnom období. Normatívy personálneho obsadenia na ARO sú na Slovensku stanovené vyššie ako normatívy určené pre JIS.

**Anestéziológia** zabezpečuje bezbolestné vykonávanie diagnostických a liečebných výkonov operačnej i neoperačnej povahy v celkovej i regionálnej anestézii a predoperačnú prípravu v spolupráci s inými odbormi, pokiaľ si to vyžaduje stav a pridružené ochorenia pacienta. Na **oddelení intenzívnej medicíny** sú hospitalizovaní pacienti, u ktorých hrozí alebo už nastalo zlyhávanie dôležitých orgánov. Jedná sa o stavy s poruchou vedomia rôznej príčiny, úrazy, poruchy vnútorného prostredia, stavy dychovej nedostatočnosti s potrebou umelej pľúcnej ventilácie, stavy vyžadujúce podporu krvného obehu a pod. Na zabezpečenie monitoringu a intenzívnej liečby sú potrebné špeciálne monitory vitálnych funkcií, dávkovače liekov, prístroje podporujúce životné funkcie pacienta a pod.

Referencie
----------

1. ↑  KALUŽAY, Jozef. *Úvod do nemocničnej medicíny* [online]. 31.5.2018, [cit. 2018-06-03]. Dostupné online.
Tanier so syrom, zeleninou a pastrami
**Pastrami** (rum. *pastramă*, jidiš פּאַסטראָמע – *pastróme*) je delikatesa z konzervovaného chudého mäsa, pochádzajúca z Rumunska a obľúbená hlavne v USA. Vyrába sa obvykle z hovädzieho.

Pôvod
-----

Názov "pastrami" pochádza z rumunského slovesá *a pǎstra* - uchovať. Karpatskí vidiečania odnepamäti používali údenie ako spôsob, aby mäso dlhšie vydržalo. Predchodcom tohto jedla bola turecká *pastirma*, ktorá sa však namiesto údenia suší.

Recept
------

Pastrami sa vyrába z hovädzieho, bravčového, husieho alebo baranieho mäsa. To sa potrie zmesou liadku, soli, cesnaku a korenia, zaťaží a uloží v chlade. Potom sa vyúdi na tvrdom dreve. Niekedy sa pastrami pred podávaním krátko podusí v pare, aby sa zbavilo soli.

V Amerike
---------

Do Spojených štátov priniesli pastrami na konci 19. storočia židovskí prisťahovalci z východnej Európy. Najmä v New Yorku sa hovädzie pastrami stalo obľúbeným kóšer jedlom. Býva k dispozícii v typických lahôdkárstvach nazývaných *deli*, krája sa na veľmi tenké plátky a používa sa do sendvičov alebo ako súčasť obložených mís.

Napr. spisovateľ William Styron spomína v románe *Sophiina voľba* na doby, kedy býval v židovskej štvrti Flatbush a živil sa prevažne ražným chlebom s pastrami a uhorkami.

Literatúra
----------

* *Kuchařské suroviny a přísady*, Slovart, Praha 2007, ISBN 978-80-7209-901-6

Externé odkazy
--------------

* Pastrami na webe Cuketka.cz
* Čo je Pastrami? (po anglicky)

Zdroj
-----

*Tento článok je čiastočný alebo úplný preklad článku Pastrami na českej Wikipédii.*
Symbol rozcestia O iných významoch výrazu *Aneroid* pozri *Aneroid (rozlišovacia stránka)*.
Starožitný aneroid nemeckej výroby
**Aneroid** je prístroj na meranie atmosférického tlaku. Používa sa v baníctve, alebo v geodézii a letectve na výškové meranie.

Aneroidy známe ako aj kovové tlakomery (po grécky *aneroid* značí *bez kvapaliny*). Meranie tlaku vzduchu kvapalinovým tlakomerom má niektoré nevýhody, napríklad citlivosť prístroja na otrasy a iné možnosti poškodenia, a preto sa používajú aj iné spôsoby merania tlaku. Aneroid vynašiel Lucien Vidi v polovici 19. storočia. Princíp kovového tlakomera spočíva na pružnej deformácii prijímacej časti prístroja pod vplyvom zmien tlaku vzduchu. Prijímacou časťou prístroja býva kovová škatuľka v podobe nízkeho valca, ktorého spodná i vrchná časť sú zvlnené. Vnútri škatuľky je značne zriedený vzduch (menej ako stotina hPa), ale dostatočne silná struna zabraňuje vonkajšiemu tlaku úplne stlačiť steny škatuľky. Meracia časť potom funguje takto: Pri zväčšení vonkajšieho tlaku vrchnák trocha vtláča dovnútra a pri zmenšení tlaku zasa struna vytláča vrchnák škatuľky. Zmeny polohy vrchnáka sú nepatrné, pri zmene tlaku o 100 hPa je deformácia škatuľky len asi 0,3 mm, no pákovitým prevodom sa tieto malé zmeny zväčšujú až osemstonásobne a prenášajú sa na stupnicu.

Aneroidy sú vybavené aj teplomerom, aby sa mohla urobiť oprava hodnoty podľa teploty. Okrem teplotnej opravy máva aneroid ešte opravu škálovú, čiže stupnicovú, lebo prístroj nereaguje na zmeny tlaku vo všetkých úsekoch stupnice rovnako. Doplnková oprava aneroidu súvisí so zmenami materiálu, z ktorého je zhotovený. Robí sa porovnávaním údajov s ortuťovým tlakomerom. Veľkou prednosťou aneroidov je ich dosť veľká presnosť, a najmä jednoduchá preprava prístroja. Sú takto nenahraditeľné pri nivelačných prácach a princíp aneroidov sa využíva i na barometrické určovanie výšky. Prístroje slúžiace na tento účel sa nazývajú výškomery a používajú sa predovšetkým na palubách lietadiel.

Referencie
----------

1. ↑  
 *Banícky terminologický slovník*. Bratislava : SAV, 1955. Dostupné online. S. 168.

| * z
* d
* u
Meteorológia |
| --- |
| Odbory | 
* aerológia
* aeronómia
* klimatológia

 |
| Prístroje | 
* anemometer
* aneroid
* barograf
* družica
* hypsotermometer
* ombrograf
* radar
* slnkomer (heliograf)
* teplomer
* termograf
* tlakomer
* totalizátor
* vlhkomer
* zrážkomer

 |
| Prvky | 
* tlak
* rosný bod
* teplota
* zrážky

 |
| Javy | 
* blesk
* blizard
* búrka
* dážď
* derecho
* dúha
* El Niño
* front
* globálne otepľovanie
* inovať
* krúpa
* hmla
* oblak
* počasie
* rosa
* skleníkový efekt
* sneh
* snehová víchrica
* tornádo
* tromba
* tropická cyklóna
	+ hurikán
	+ tajfún
* vietor

 |


|  |  |
| --- | --- |
| Portal | Fyzikálny portálPortál vedy o Zemi |
Zlatá bula sicílska
**Zlatá bula sicílska** (lat. *Bulla Aurea Siciliæ*) je dokument, ktorý významne ovplyvnil postavenie stredovekého českého štátu. Vydal ju 26. septembra 1212 rímsky kráľ Fridrich II. Štaufský v Bazileji českému kráľovi Přemyslovi Otakarovi I. ako odmenu za podporu, ktorú mu Přemysl poskytol v boji o ríšsku kráľovskú korunu. Listina získala svoj názov, pretože bola spečatená zlatou pečaťou Kráľovstva oboch Sicílií, kde Fridrich dovtedy panoval. V čase vydania tohto dokumentu bol už síce zvoleným rímskym kráľom, ale pretože len smeroval do Nemecka, aby sa tu ujal vlády, ríšsku pečať k dispozícii nemal.

Obsah dokumentu
---------------

Zlatá bula sicílska predstavovala súhrn výsad, ktoré Přemyslovi I. Otakarovi už predtým udelili rímski panovníci Filip Švábsky a Oto IV. a zároveň bola potvrdením statusu quo vytvárajúceho sa na prelome 12. a 13. storočia. Predovšetkým znovu potvrdzovala povýšenie českého kniežatstva na dedičné kráľovstvo a dedičný kráľovský titul českých panovníkov (uznaný tiež pápežom Inocentom III.), ich právo investitúry pražských a olomouckých biskupov a nedeliteľnosť českého štátu (tým bolo zrušené rozhodnutie cisára Fridricha I. Barbarossu z roku 1182 o vytvorení moravského markgrófstva ako ríšskeho léna). Lénny vzťah českého kráľa k rímsku kráľovi, prípadne cisárovi, nadobudol formálnu podobu. Pri nástupe nového panovníka mal cisár právo len potvrdiť kráľa už zvoleného v Čechách. Ten potom získal hodnosť ríšskeho arcičašníka a postupne aj jedného zo siedmich kurfirstov, ktorí boli oprávnení voliť rímskeho kráľa. Povinnosti českého panovníka voči cisárovi boli obmedzené na vyslanie 300 jazdcov na rímsku korunovačnú jazdu (alebo zaplatenie 300 hrivien striebra nákladov na ich vypravenie) a kráľovu účasť na rokovaniach niektorých ríšskych snemov, ktoré sa schádzali v blízkosti českého územia (Merseburg, Norimberg, Bamberg).

Zlatá bula sicílska garantovala vnútornú nezávislosť českého štátu a zároveň jeho formálnym začlenením do Svätej ríše rímskej ponúkala českým kráľom ako ríšskym kniežatám nové možnosti aktívnej zahraničnej politiky. Prispela tak k zvýšeniu prestíže českého kráľovstva v strednej Európe i k upevneniu pozícií jeho panovníkov medzi európskymi vládcami, ale aj na domácom poli.

Originál listiny je uložený v Štátnom ústrednom archíve v Prahe.

Externé odkazy
--------------

* znenie Zlatej buly sicílskej (po česky)
**Camarasaurus** bol veľký bylinožravý dinosaurus, sauropód zo skupiny Macronaria. Camarasaurus zastupoval vlastnú čeľaď Camarasauridae, ktorej bol zároveň typickým predstaviteľom. Známy je z približne tucta kostier (často so zachovanými lebkami) a z nespočetného množstva úlomkov. Vyskytoval sa pred približne 155 až 148 miliónmi rokov. Nájdený bol na západe Severnej Ameriky.

Znaky
-----

Camarasaurus – hlava.
Camarasaurus sa vyznačoval na sauropóda relatívne krátkym krkom a chvostom, ďalej vysokou, pomerne veľkou a pevne stavanou hlavou, prednými končatinami kratšími od zadných (vďaka vyššie položeným pleciam sa však chrbát smerom ku koreňu krku neznižoval) a masívnou stavbou tela. Krk mal relatívne neohybný, no držaný pomerne vertikálne. Zuby mal veľké a silné, takmer 20 cm dlhé, a tak ideálne aj na spásanie odolnej vegetácie.

Spôsob života
-------------

Camarasaurus bol stádový živočích. Spásal najmä stredne vysoké a vyššie rastliny. Vďaka pevne stavanej lebke a silným zubom si poradil aj s veľmi odolnou vegetáciou. Pri jej trávení mu pravdepodobne pomáhali prehltnuté kamene (gastrolity), ktoré sú doložené u niektorých iných sauropódov (napr. Seismosaurus (resp. Diplodocus)). Práve vďaka svojej nenáročnosti bol svojho času najhojnejším severoamerickým sauropódom.

Nález vajec Camarasaura naznačuje, že na rozdiel od niektorých iných dinosaurov, tento živočích nestaval hniezda, ale znášku nakládol v jednoduchých radoch.

Druhy
-----

Poznáme niekoľko (tri, prípadne štyri) druhov rodu Camarasaurus, z ktorých však niektoré môžu byť navzájom synonymické. Jeho skoré druhy bývali okolo 14 m. dlhé, kým neskoršie Camarasaury (*C. supremus*) dosahovali dĺžku 18 až 20 m a váhu približne 20 až 30 ton.
**Ang Rita** (\* 1948 – † 21. september 2020) bol nepálsky horolezec a šerpa, prvý človek, ktorý vystúpil na Mount Everest 10-krát.

Lezenie
-------

Ako výškový nosič rôznych výprav vystúpil na Dhaulágirí, Čho Oju, Kančendžongu (v zime), Makalu, a v priebehu rokov 1983 - 1996 desaťkrát na Mount Everest bez umelého kyslíka, z toho raz v zime a raz zo severu, teda z Číny. V Česko-Slovensku sú známe najmä dve výpravy v roku 1984: na jar s D. Štěrbovou a V. Komárkovou na Čho Oju, na jeseň s J. Psotkom a Z. Demjánom na Mount Everest južným pilierom. Práve Ang Rita videl J. Psotku naposledy živého.

Pre zdravotné problémy (cirhóza) po svojom poslednom výstupe na Everest prestal liezť. Od nepálskej vlády dostal titul *Snežný leopard*. Na viacero osemtisícoviek vyliezli aj jeho dvaja synovia.

Literatúra
----------

* M. Vranka: *Horolezectvo na prelome tisícročí*, Šport 2003.
* D. Štěrbová: *Čo Oju - tyrkysová hora*, Olympia Praha 1988.
* F. Kele a kol.: *Everest*, Šport 1986.

Externé odkazy
--------------

* Sám o sebe (po anglicky)

Autoritné údaje: * ISNI: 0000 0000 4475 8631
* LCCN: no2002113325
* VIAF: 71070163
* WorldCat: lccn-no2002113325